stanford-oval/wikipedia huggingface dataset:
ปลิว ตรีวิศวเวทย์
ประวัติ

ปลิวเป็นคนไทยเชื้อสายจีน มีพี่น้อง 10 คน ชื่อปลิวนั้น มารดาเป็นผู้ตั้งให้ โดยตั้งจากภาษาแต้จิ๋ว ว่า ปิว แปลว่า เสือดำ พอเปลี่ยนเป็นภาษาไทยเติม "ล" เป็น "ปลิว" ปลิวได้ช่วยพ่อแม่เลี้ยงหมูเลี้ยงไก่ และโรงสีข้าวที่สุพรรณบุรี แต่ด้วยเป็นคนเรียนดี อาจารย์ที่สุพรรณบุรีจึงพาเข้ามาสอบชิงทุนที่โรงเรียนสวนกุหลาบวิทยาลัย และเป็น 1 ใน 2 คนของพี่น้องที่ได้เรียนหนังสือ แต่เป็นคนแรกในพี่น้องที่ได้เรียนสูง จากนั้นสามารถสอบชิงทุนมอนบุโชได้ไปเรียนต่อที่ญี่ปุ่น (ปริญญาตรี และโทด้านวิศวกรรมไฟฟ้า มหาวิทยาลัยโอซากะ)
ปี 2515 ปลิวร่วมกับพี่น้องก่อตั้ง ช.การช่าง ซึ่งทำกิจการอู่ซ่อมรถที่สี่แยกบ้านแขก ขณะนั้นปลิวมีอายุเพียง 29 ปี ต่อมาเล็งเห็นโอกาสของธุรกิจรับเหมาก่อสร้าง จึงได้หันมารับงานอาคารและงานโยธา โดยโครงการส่วนใหญ่นั้นเป็นโครงการจากภาครัฐและกองทัพเป็นหลัก กิจการของบริษัทเติบโตขึ้นเรื่อย ๆ จนมีงานเพิ่มขึ้นมากตามลำดับ ทั้งจากภาครัฐและเอกชน จนเมื่อวันที่ 10 ตุลาคม 2537 บริษัทได้เข้าจดทะเบียนในตลาดหลักทรัพย์แห่งประเทศไทย
ในปี 2558 ปลิวติดอยู่ในทำเนียบมหาเศรษฐีในอันดับที่ 50 ของไทย จากการจัดอันดับของนิตยสาร ฟอบส์ไทยแลนด์  ซึ่งครอบครองมูลค่าทรัพย์สินรวม 1.43 หมื่นล้านบาท
ด้านผลงานทางวิศวกรรมศาสตร์ ได้ดำเนินโครงการก่อสร้างที่มีการพัฒนาโดยนำเทคโนโลยีวิศวกรรมขั้นสูง และนวัตกรรมใหม่ ๆ เช่น โครงการรถไฟฟ้าใต้ดินที่ใช้เทคโนโลยีก่อสร้าง Segmental External Post-Tensioned แบบ 6 ช่องทางจราจรที่ยาวที่สุดในโลก และใช้คานคอนกรีตอัดแรงรูปกล่อง Precast Segmental Box Girder และเสารองรับ H-Column ที่ประหยัดค่าใช้จ่ายและปลอดภัย ยังสามารถก่อสร้างได้รวดเร็ว โครงการรถไฟฟ้าสายสีน้ำเงินส่วนต่อขยายที่ใช้เทคโนโลยีการขุดอุโมงค์แบบ Pipe Roof ซึ่งเป็นอุโมงค์รถไฟฟ้าลอดแม่น้ำแห่งแรกของประเทศไทย, โครงการไฟฟ้าพลังน้ำเขื่อนน้ำงึม 2 ในประเทศสาธารณรัฐประชาธิปไตยประชาชนลาว ใช้เทคโนโลยีเขื่อนหินทิ้งดาดคอนกรีต Concrete Face Rock Filled Dam และการเจาะอุโมงค์ผันน้ำด้วยวิธีเจาะระเบิดด้วยรถเจาะจัมโบ้ โครงการไฟฟ้าพลังน้ำไซยะบุรี ซึ่งเป็นฝายน้ำล้นในลาว อันประกอบด้วยฝายทดน้ำ โรงไฟฟ้า ตลอดจนช่องทางเดินเรือ ช่องทางระบายตะกอนและทางปลาผ่าน ตามมาตรฐานสากลที่ลดผลกระทบต่อสิ่งแวดล้อม เป็นต้น
นอกจากนี้ ยังลงทุนในโครงการสัมปทานด้านต่าง ๆ หลายโครงการเช่น ระบบทางด่วน ระบบไฟฟ้าขนส่งมวลชน ระบบน้ำประปา และด้านพลังงานและโครงการพัฒนาประเทศอีกหลายโครงการ
งานด้านสังคม ปลิวเป็นบุคคลสำคัญในการดำเนินงานก่อตั้งสถาบันเทคโนโลยีไทย-ญี่ปุ่น และยังเป็นคณะกรรมการที่ปรึกษาโครงการจัดตั้งสถาบันเทคโนโลยีไทย-ญี่ปุ่น ในปี พ.ศ. 2548 ถึง 2549 เขายังบริจาคเงินสมทบเพื่อช่วยเหลือรัฐบาลญี่ปุ่นในการฟื้นฟูความเสียหายจากแผ่นดินไหวและคลื่นสึนามิในโทโฮกุ พ.ศ. 2554
ด้านชีวิตส่วนตัว สมรสกับสายเกษม ตรีวิศวเวทย์ มีบุตรด้วยกัน 3 คน ได้แก่ สุภามาส ตรีวิศวเวทย์, ธนวัฒน์ ตรีวิศวเวทย์ และ ณัฐวุฒิ ตรีวิศวเวทย์
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2566 -  เครื่องราชอิสริยาภรณ์อาทิตย์อุทัย ชั้นที่ 3
เบญจวรรณ วนิชจิวพันธ์

เบญจวรรณ วนิชจิวพันธ์ ชื่อเล่น อ้อ เป็นนักพากย์ชาวไทย เป็นชาวสุพรรณบุรีโดยกำเนิด ผ่านการอบรมจากสมาคมนักพากย์แห่งประเทศไทย และมีชื่อจากบทบาทยุย ฮิราซาวะ (Yui Hirasawa) ใน เค-อง! (K-On!), คิริโนะ โคซะกะ (Kirino Kōsaka) ใน โอะเระอิโมะ (Oreimo) และคิม บย็อล (Kim Byeol) ใน ป๊ะป๋าขาโจ๋ โอ๊ะโอ๋เบบี้ (Baby & Me)
ปัจจุบัน ทำงานประจำอยู่ที่เอ็ม พิคเจอร์ส กับโรส และทำงานให้แก่บริษัทอื่นบ้าง เช่น เดกซ์, แอนิแมกซ์, โมเดิร์นไนน์ทีวี และเคยพากย์ในทีมพากย์อินทรีมาก่อน
ผลงาน > โทคุซัทสึ

ชินเคนเจอร์ (โรส) รับบทเป็น ฮานาโอริ โคโตฮะ/ชินเคนเยลโล่
โกไคเจอร์ (โรส) รับบทเป็น ไอม์ เดอ ฟามิว/โกไคพิงค์
TOMICA ฮีโร่ เรสคิวฟอร์ซ (โรส) รับบทเป็น ชิราคิ จูริ/R-4
ผลงาน > เน็ตฟลิกซ์

ริค แอนด์ มอร์ตี้ (วอร์เนอร์บราเธอส์) รับบทเป็น เบธสมิธ (แม่ของมอร์ตี้ และ ซัมเมอร์)
ผลงาน > อื่น ๆ

ป๊ะป๋าขาโจ๋ โอ๊ะโอ๋เบบี้ (เอ็ม พิคเจอร์ส) รับบทเป็น คิม บย็อล
ศึกเทพมังกรพิภพสมุทร (เอ็ม พิคเจอร์ส) รับบทเป็น เทนาร์
สาวน้อยมหัศจรรย์ (เอ็ม พิคเจอร์ส) รับบทเป็น เจ้าหญิงไดอานาแห่งเทมีสกีรา
กิตตินนท์ นามขุนทด

กิตตินนท์ นามขุนทด (ชื่อเดิม พงษ์เพชร) ชื่อเล่น หลิว เกิดวันที่ 16 กรกฎาคม พ.ศ. 2535 เป็นนักวอลเลย์บอลชายทีมชาติไทย เขาเล่นตำแหน่งบอลเร็วให้กับไดมอนส์ ฟู้ด - ราชมงคลล้านนา พิษณุโลก
รางวัลที่ได้รับ > สโมสร

วอลเลย์บอลไทยแลนด์ลีก ฤดูกาล 2011-12 -  อันดับที่ 3, ร่วมกับสโมสรวอลเลย์นครสวรรค์
วอลเลย์บอลไทยแลนด์ลีก ฤดูกาล 2012-13 -  รองชนะเลิศ, ร่วมกับสโมสรวอลเลย์บอลสวนดุสิต
วอลเลย์บอลไทยแลนด์ลีก ฤดูกาล 2013-14 -  อันดับที่ 3, ร่วมกับสโมสรวอลเลย์บอลศรีสะเกษ สวนดุสิต
รางวัลที่ได้รับ > บุคคล

"บล็อกยอดเยี่ยม" วอลเลย์บอลชายไทยแลนด์ลีก ฤดูกาล 2013-14
"บล็อกยอดเยี่ยม" วอลเลย์บอลชายไทยแลนด์ลีก ฤดูกาล 2011-12
หน่วยงานพิเศษของสหประชาชาติ

นอกจากองค์การหลักทั้ง 6 องค์กรแล้ว (ยกเว้นคณะมนตรีภาวะทรัสตีแห่งสหประชาชาติที่ได้ยุติการปฏิบัติงานในปี พ.ศ. 2537)
ยังมีการตั้งหน่วยงานพิเศษของสหประชาชาติขึ้นมาทำหน้าที่พิเศษซึ่งเป็นไปตามกฎบัตรสหประชาชาติว่า องค์กรหลักของสหประชาชาติทั้ง 5 สามารถตั้งหน่วยงานพิเศษขึ้นมาเพื่อการทำงานในรูปแบบต่างๆ ได้
หน่วยงานพิเศษที่ตั้งขึ้นมาจากองค์กรหลักของสหประชาชาติทั้ง 5 องค์กรนั้น  หน่วยงานพิเศษบางหน่วยงานอาจจะไม่ได้ขึ้นกับองค์กรใดองค์กรหนึ่งของสหประชาชาติเพียงอย่างเดียว บางหน่วยงานพิเศษที่ก่อตั้งขึ้นมานั้นอาจจะขึ้นอยู่กับองค์กรที่มีมากกว่า 1 องค์กรก็ได้หรือก็ขึ้นอยู่กับทุกๆองค์กรในสหประชาชาติก็ได้
ปัจจุบันหน่วยงานพิเศษของสหประชาชาติมีทั้งสิ้น 15 หน่วยงานพิเศษในเครือสหประชาชาติ รายชื่อหน่วยงานพิเศษในเครือสหประชาชาติมีดังนี้
องค์การอาหารและการเกษตรแห่งสหประชาชาติ

องค์การอาหารและการเกษตรแห่งสหประชาชาติ (FAO) เป็นองค์การระหว่างประเทศที่มีจุดประสงค์ที่จะนำไปสู่ความพยายามระหว่างประเทศร่วมกันเพื่อบรรเทาความหิวโหยทั้งในประเทศพัฒนาแล้วและประเทศกำลังพัฒนา โดยองค์การฯ นี้จะเป็นเวทีกลางที่ทุกประเทศรัฐสมาชิกสหประชาชาติมาร่วมกันทำนโยบายและข้อตกลงต่างๆ โดยอาณัติของ FAO คือการเพิ่มสารอาหารที่จำเป็นในร่างกายของมนุษย์และเพิ่มผลผลิตทางการเกษตรให้เพียงพอกับความต้องการ โดยให้ประชากรในชนบทมีคุณภาพชีวิตที่ดีขึ้นและนำไปสู่ความเจริญเติบโตทางเศรษฐกิจของโลก สำนักงานใหญ่ขององค์การอาหารและการเกษตรของสหประชาชาติตั้งอยู่ที่กรุงโรม ประเทศอิตาลี
องค์การการบินพลเรือนระหว่างประเทศ

บทความหลัก: องค์การการบินพลเรือนระหว่างประเทศ
องค์การการบินพลเรือนระหว่างประเทศก่อตั้งขึ้นในปี พ.ศ. 2490 เป็นองค์การระหว่างประเทศที่ทำหน้าที่ร่วมกันพัฒนาหลักการและเทคนิคของการเดินทางทางอากาศระหว่างประเทศ และวางแผนส่งเสริมการพัฒนาของการขนส่งทางอากาศระหว่างประเทศ โดยสำนักงานใหญ่ตั้งอยู่ที่ เมืองมอนทรีออล รัฐควิเบก ประเทศแคนาดา
องค์การแรงงานระหว่างประเทศ

บทความหลัก: องค์การแรงงานระหว่างประเทศ
องค์การแรงงานระหว่างประเทศ (ILO) เป็นองค์การระหว่างประเทศที่เกี่ยวกับแรงงาน โดยมีสำนักงานใหญ่ตั้งอยู่ที่เมืองเจนีวา ประเทศสวิตเซอร์แลนด์ ก่อตั้งขึ้นในปี พ.ศ. 2462 เป็นองค์การระหว่างประเทศที่เกิดขึ้นในการเจรจาต่อรองของสนธิสัญญาแวร์ซายและสันนิบาตชาติ ซึ่งปัจจุบันถูกแทนที่ด้วยสหประชาชาติหลังจากความล้มเหลวในการป้องกันการเกิดเหตุการณ์สงครามโลกครั้งที่สองในเวลาต่อมา และเป็นสมาชิกของระบบสหประชาชาติ
กองทุนการเงินระหว่างประเทศ

บทความหลัก: กองทุนการเงินระหว่างประเทศ
กองทุนการเงินระหว่างประเทศเป็นองค์การระหว่างประเทศที่ทำหน้าที่ให้ความร่วมมือทางการเงินและรักษาความมั่นคงทางการเงิน ทำหน้าที่เป็นเวทีเจรจาต่อรอง และให้ความช่วยเหลือในเรื่องการเงิน สำนักงานใหญ่ตั้งอยู่ที่กรุงวอชิงตัน ดี.ซี. สหรัฐอเมริกา
สหภาพโทรคมนาคมระหว่างประเทศ

บทความหลัก: สหภาพโทรคมนาคมระหว่างประเทศ
องค์การศึกษาวิทยาศาสตร์และวัฒนธรรมแห่งสหประชาชาติ

บทความหลัก: องค์การศึกษาวิทยาศาสตร์และวัฒนธรรมแห่งสหประชาชาติ
องค์การพัฒนาอุตสาหกรรมแห่งสหประชาชาติ

บทความหลัก: องค์การพัฒนาอุตสาหกรรมแห่งสหประชาชาติ
สหภาพไปรษณีย์สากล

บทความหลัก: สหภาพไปรษณีย์สากล
องค์การอนามัยโลก

บทความหลัก: องค์การอนามัยโลก
องค์การทรัพย์สินทางปัญญาแห่งโลก

บทความหลัก: องค์การทรัพย์สินทางปัญญาแห่งโลก
องค์การอุตุนิยมวิทยาโลก

บทความหลัก: องค์การอุตุนิยมวิทยาโลก
หน่วยงานพิเศษที่เกี่ยวข้องและหน่วยงานที่มีความเทียบเท่าหน่วยงานพิเศษของสหประชาชาติ > ทบวงการพลังงานปรมาณูระหว่างประเทศ

บทความหลัก: สำนักงานพลังงานปรมาณูระหว่างประเทศ
หน่วยงานพิเศษที่เกี่ยวข้องและหน่วยงานที่มีความเทียบเท่าหน่วยงานพิเศษของสหประชาชาติ > องค์การการค้าโลก

บทความหลัก: องค์การการค้าโลก
หน่วยงานพิเศษที่เกี่ยวข้องและหน่วยงานที่มีความเทียบเท่าหน่วยงานพิเศษของสหประชาชาติ > ศาลยุติธรรมระหว่างประเทศ

บทความหลัก: ศาลยุติธรรมระหว่างประเทศ
สำนักงานใหญ่ของศาลยุติธรรมระหว่างประเทศตั้งอยู่ที่กรุงเฮก ประเทศเนเธอร์แลนด์
แวว มยุรา

ระวังสับสนกับ แววมยุรา (นวนิยาย)
| แวว มยุรา |
| --- | --- |
เกิด: 18 มกราคม พ.ศ. 2505 สมหมาย เวียงษา
เสียชีวิต: 24 มกราคม พ.ศ. 2532 (27 ปี) สาเหตุ อัตวินิบาตกรรม นครหลวงคอนโดมิเนียม กรุงเทพมหานคร
คู่สมรส: สกล อลงกรณ์ (เสียชีวิต)​
อาชีพ: นักร้อง
ปีที่แสดง: พ.ศ. 2518 - 2532
สังกัด: วงดนตรีสายัณห์ สัญญา
แวว มยุรา หรือ แวว อาภัสรา (18 มกราคม พ.ศ. 2505 - 24 มกราคม พ.ศ. 2532) มีชื่อจริงว่า สมหมาย เวียงษา เป็นนักร้องหญิงชาวไทย และเป็นนักร้องเพลงลูกทุ่ง มีภูมิลำเนาอยู่ที่อำเภอห้วยคต จังหวัดอุทัยธานี เธอมีน้ำเสียงที่
เศร้าสร้อย หวานกังวาล ใสแจ๋ว ขึ้นอยู่กับเพลงที่ร้องแต่ละเพลง
ประวัติ > ก่อนเข้าวงการ

แวว มยุรา หรือ แวว อาภัสรา เกิดเมื่อ พ.ศ. 2505 ที่บ้านเลขที่ 63 หมู่ 2  อ.ห้วยคต จ.อุทัยธานี ครอบครัวมีอาชีพทำนา มีพี่น้อง 8 คน เธอเป็นคนที่ 4  เธอเข้าสู่วงการลูกทุ่งด้วยการประกวดร้องเพลงมาตั้งแต่เด็ก จนในที่สุดประมาณปี 2518 ได้เข้าประกวดร้องเพลงที่จัดโดยสถานีวิทยุ วศป. (ลพบุรี) ที่มี “ จันทร์จ๋า “ หัวหน้าวงดนตรีวงพรนารายณ์อันโด่งดังดำเนินงานอยู่ ด้วยเพลง " เสียงครวญจากสวนแตง " ของน้ำอ้อย พรวิเชียร  จันทร์จ๋ามองเห็นความสามารถของเด็กหญิงอายุแค่ 10 ขวบจึงชวนมาร่วมวง ในที่สุดเธอก็มาเป็นบุตรบุญธรรมของ พร พรนารายณ์ เจ้าของวงดนตรีพรนารายณ์ และเริ่มต้นอาชีพนักร้องมาตั้งแต่เด็กในชื่อของ แวว อาภัสรา รุ่นไล่เรี่ยกันกับน้ำอ้อย พรวิเชียร โดยมีผลงานบันทึกเสียงเพลงแรกชื่อ “แม่ค้าแผงลอย“
ประวัติ > ชีวิตการเป็นนักร้อง

ต่อมา เมื่อวงพรนารายณ์ยุบวงไป แววที่โตเป็นสาวแล้วก็ได้ย้ายไปอยู่กับวง สายัณห์ - ครรชิต (สายัณห์ จันทรวิบูลย์ กับ ครรชิต ขวัญประชา) จากนั้นก็มาอยู่กับวง สายัณห์ สัญญา และที่นี่ได้เปลี่ยนมาใช้ชื่อว่า แวว มยุรา และมีชื่อเสียงจากการร้องเพลงแก้กับเพลงของสายัณห์ และต่อมาก็พบรักกับสกล อลงกรณ์ หนึ่งในเจ็ดทีมพลังหนุ่ม ที่มีส่วนสำคัญที่ผลักดันให้วงสายัณห์ สัญญา มีชื่อเสียงโด่งดังอย่างมาก
ต่อมา สกล ที่ลงทุนทำร้านอาหารได้เกิดขัดแย้งกับหุ้นส่วนจนถูกยิงตาย และเมื่อสายัณห์ยุบวง ด้วยการสนับสนุนของ อุทัย ศรีสุวรรณ และสายัณห์ สัญญา แววก็ได้ตั้งวงของตัวเองขึ้นมา แต่ก็ไม่ประสบความสำเร็จ จนต้องขายบ้านของตัวเองออกไปเพื่อหาเงินมาใช้หนี้ และหาเลี้ยงชีพตัวเองและญาติพี่น้องโดยการร้องเพลงตามคาเฟ่
การเสียชีวิต

ชะตาชีวิตของเธอต้องพลิกผัน เมื่อ “สกล อลงกรณ์” ผู้เป็นสามี ถูกมือปืนลอบยิงเสียชีวิต ที่ห้องอาหาร แอล.เอ.คาเฟ่ ปากซอยพาณิชยการธนบุรี เมื่อต้นปี 2531 เธอคนเดียวไม่อาจแบกภาระได้ จึงต้องล้มเลิกวงดนตรี หลังจากนั้นก็เริ่มประสบปัญหาเรื่องการเงิน จนต้องขายบ้านที่ร่วมกันสร้างไว้กับสามี เพื่อนำเงินมาเป็นค่าใช้จ่าย และมาเช่าห้องเป็นบ้านพักอยู่ที่ “นครหลวงคอนโดมิเนียม” ใกล้ ๆ กับสามแยกไฟฉาย และได้นำญาติพี่น้องมาอยู่ด้วยหลายคน โดยเธอเป็นผู้รับภาระค่าใช้จ่ายเองทั้งหมด ต่อมาเธอไปสมัครเป็นนักร้องคาเฟ่ ที่ห้องอาหาร “นภาลัยคาเฟ่” ย่านศูนย์การค้านครหลวง การเงินช่วงนี้ยังพออยู่ได้ แต่มรสุมชีวิตก็ถาโถมเข้าหาเธออย่างหนัก เมื่อนาย “สายชล เวียงสา” ผู้เป็นน้องชาย ซึ่งทำงานเป็นพนักงานอยู่ที่ “นภาลัยคาเฟ่” ร่วมกับพวกรุมทำร้ายนักศึกษาธุรกิจการบิน ที่พาเพื่อนมาเที่ยวห้องอาหาร ถึงแก่ความตาย ต่อมาตำรวจจับกุมนายสายชลดำเนินคดี และไม่ประกันในชั้นศาล แวว มยุรา พยายามหาเงินมาประกันตัวน้องชายอย่างเต็มที่ แต่ยังขาดอยู่ 2 แสนบาท ไม่สามารถกู้ยืมจากใครได้อีกต่อไป ทำให้เธอกลุ้มหนัก แม้กระทั่งไปขอความช่วยเหลือจากคนที่เธอให้ความนับถือที่สุด ก็ได้รับการปฏิเสธอย่างไม่เหลือเยื่อใย ชีวิตเธอเหมือนหมดที่พึ่ง
กระทั่งเมื่อวันที่ 24 มกราคม พ.ศ. 2532 ก่อนเวลา 09.30 น. เธอตัดสินใจหนีปัญหาชีวิตด้วยการผูกคอตายในห้องน้ำ ที่ห้องเช่าเลขที่ 261/329 แฟลตนครหลวงคอนโดมิเนียม ชั้น 4 เธอเสียชีวิตด้วยวัยเพียง 27 ปีเท่านั้นเอง
แวว มยุรา ได้ออกเทปชุดสุดท้ายก่อนตาย ชื่อชุด “สาวเวียงพิงค์” โดย “อุทัย ศรีสุวรรณ” ที่เฝ้ามองดูความเป็นอยู่ของเธอด้วยความสงสาร จึงอยากช่วยเหลือให้เธอกลับมามีชื่อเสียงอีกครั้ง ได้ลงทุนทำเพลงชุดนี้ให้ บันทึกเสียงเสร็จเมื่อวันที่ 12 มกราคม พ.ศ. 2532 แต่หลังจากนั้นไม่ถึง 2 อาทิตย์ เธอก็ปลิดชีวิตตัวเอง
การรำลึก > หลังการเสียชีวิต

ในช่วงที่อยู่กับวงดนตรีสายัณห์ สายัณห์ได้ให้บันทึกวีดีโอการแสดงสดของทางวงเก็บเอาไว้ และมีการนำวีดีโอชุดนี้ออกมาตัดเป็นวีซีดี 3 แผ่นเพื่อนำออกจำหน่าย ทำให้คนรุ่นหลังได้มีโอกาสเห็นแวว มยุรา ในช่วงที่กำลังโด่งดัง ขณะกำลังโลดแล่นอยู่บนเวทีเมื่อปี 2527
การรำลึก > นักร้องที่นำบทเพลงของเธอมาร้องใหม่

ตัวไกลใจเหงา - ฝน ธนสุนทร
แอบรักแอบคิดถึง - ต่าย อรทัย
น้องไม่มีสิทธิ์ - ต่าย อรทัย
น้ำตาชาวนา - จอมขวัญ กัลยา
ขุดดินแช่ง - พุ่มพวง ดวงจันทร์
สามวันเปลี่ยนใจ -สุนารี ราชสีมา
พี่ จ หลายใจ(ชื่อเดิม พี่ จ ใจเดียว) - พุ่มพวง ดวงจันทร์
ของขวัญที่ฉันคืนเธอ(ชื่อเดิม ของวัญที่ฉันส่งคืน) - พุ่มพวง ดวงจันทร์
ใครคนหนึ่ง - พุ่มพวง ดวงจันทร์
คอยพี่ที่บ้านแพน - พุ่มพวง ดวงจันทร์
ไปแล้วอย่าไปลับ(สั่งแฟน) - พุ่มพวง ดวงจันทร์
ผลงานเพลง

ตัวไกลใจเหงา
แอบรักแอบคิดถึง
ห้องนอนคนจน
น้องไม่มีสิทธิ์
แฟนเดิม
จากบ้านนาด้วยรัก
ใครลืมใครก่อน
น้ำตาชาวนา
สัญญาสามข้อ
หมอนใจคนกลางคืน
รักหล่นเมื่อฝนซา
ฯลฯ
ไกร ดาบธรรม

| นายแพทย์ไกร ดาบธรรมม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
สมาชิกวุฒิสภาจังหวัดเชียงใหม่
ดำรงตำแหน่ง 14 เมษายน พ.ศ. 2549 – 19 กันยายน พ.ศ. 2549
 
ข้อมูลส่วนบุคคล
เกิด: 18 มีนาคม พ.ศ. 2504 (63 ปี) อำเภอดอนเจดีย์ จังหวัดสุพรรณบุรี ประเทศไทย
พรรคการเมือง: รวมชาติพัฒนา (2550–2554)   ชาติไทยพัฒนา (2554–2556)   มหาชน (2556–2561)   ภูมิใจไทย (2561–2565)   เพื่อไทย (2565–ปัจจุบัน)

นายแพทย์ ไกร ดาบธรรม (เกิด 18 มีนาคม พ.ศ. 2504) อดีตสมาชิกสภาผู้แทนราษฎรจังหวัดเชียงใหม่ และอดีตสมาชิกวุฒิสภาจังหวัดเชียงใหม่
ประวัติ

นายแพทย์ไกร เกิดเมื่อวันที่ 18 มีนาคม พ.ศ. 2504 ที่อำเภอดอนเจดีย์ จังหวัดสุพรรณบุรี เป็นบุตรของนายทรงพล กับนางสมศรี ดาบธรรม สำเร็จการศึกษาแพทยศาสตรบัณฑิต จากมหาวิทยาลัยสงขลานครินทร์
ประสบการณ์การทำงาน

นายแพทย์ไกร รับราชการในสังกัดกระทรวงสาธารณสุข เคยดำรงตำแหน่งผู้อำนวยการโรงพยาบาลแม่อาย อำเภอแม่อาย จังหวัดเชียงใหม่ และตำแหน่งรองนายแพทย์สาธารณสุขจังหวัดเชียงใหม่ เป็นนักพัฒนาจนทำให้โรงพยาบาลแม่อายเป็นโรงพยาบาลชุมชนต้นแบบระดับประเทศ ตลอดระยะเวลาการรับราชการ นายแพทย์ไกร ได้รับรางวัลเชิดชูเกียรติหลายรางวัล อาทิ รางวัลแพทย์ชนบทดีเด่น รางวัลข้าราชการพลเรือนดีเด่น รางวัลครูบาศรีวิชัย และรางวัลเสมาคุณูปการ
ประสบการณ์การทำงาน > รางวัลแพทย์ดีเด่นในชนบท

นายแพทย์ไกร มารับราชการที่โรงพยาบาลแม่อาย ซึ่งเป็นพื้นที่ราบสูงทางตอนเหนือของจังหวัดเชียงใหม่ ตลอดระยะเวลาที่รับราชการได้มอบเงินเดือนของตนเองให้กับกองทุนที่ตั้งขึ้นเพื่อศูนย์พัฒนาเด็กเล็กในโรงพยาบาลแม่อาย ในบางครั้งนายแพทย์ไกร ยังเดินทางด้วยเท้าเพื่อเข้าไปรักษาชาวบ้านในพื้นที่ทุรกันดารที่รถไม่สามารถเข้าไปได้  กระทั่งในปี พ.ศ. 2537 มูลนิธิแพทย์ชนบท ได้มอบรางวัลแพทย์ดีเด่นในชนบท แก่นายแพทย์ไกร เพื่อเชิดชูเกียรติแพทย์ที่เสียสละอย่างแท้จริง
ต่อมาในปี พ.ศ. 2540 คณะแพทยศาสตร์ศิริราชพยาบาล มหาวิทยาลัยมหิดล ก็ได้มอบรางวัลแพทย์ดีเด่นในชนบท ให้แก่นายแพทย์ไกร อีกหนึ่งรางวัล
การเข้าสู่การเมือง

นายแพทย์ไกร ตัดสินใจลงสมัครรับเลือกตั้งเป็นสมาชิกวุฒิสภา จังหวัดเชียงใหม่ ในการเลือกตั้ง พ.ศ. 2549 และได้รับการเลือกตั้งด้วยคะแนนถึง 145,196 คะแนน และในการเลือกตั้งสมาชิกสภาผู้แทนราษฎร พ.ศ. 2550 ได้ลงสมัครในนามพรรครวมใจไทยชาติพัฒนา ในเขตเลือกตั้งที่ 3 จังหวัดเชียงใหม่ และได้รับการเลือกตั้งเป็นสมาชิกสภาผู้แทนราษฎรในการเลือกตั้งครั้งนี้
ต่อมาในเดือนเมษายน พ.ศ. 2554 ได้ประกาศตัวย้ายไปร่วมงานการเมืองกับพรรคชาติไทยพัฒนา พร้อมกับนายประดิษฐ์ ภัทรประสิทธิ์ และสมาชิกสภาผู้แทนราษฎรอีกจำนวนหนึ่ง และลงสมัครรับเลือกตั้ง แต่ไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้ย้ายมาสังกัดพรรคมหาชน และลงสมัครสมาชิกสภาผู้แทนราษฎรในระบบบัญชีรายชื่อ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในเขตเลือกตั้งที่ 7 จังหวัดเชียงใหม่ สังกัดพรรคภูมิใจไทย แต่ได้รับคะแนนเสียงเป็นลำดับที่ 3 ต่อมาในปี 2565 เขาได้เข้าร่วมงานกับพรรคเพื่อไทย และได้รับแต่งตั้งเป็นที่ปรึกษานายกองค์การบริหารส่วนจังหวัดเชียงใหม่
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2538 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2541 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
ณัฐวุฒิ ประเสริฐสุวรรณ

| ณัฐวุฒิ ประเสริฐสุวรรณม> ป.ช., ม.ว.ม. |
| --- | --- |

ข้อมูลส่วนบุคคล
เกิด: 28 ธันวาคม พ.ศ. 2496 (70 ปี) อำเภอบางปลาม้า จังหวัดสุพรรณบุรี
พรรคการเมือง: ชาติไทย (2520–2551) ชาติไทยพัฒนา (2556–2561, 2561–ปัจจุบัน) เพื่อไทย (2561)
คู่สมรส: ปราณี ประเสริฐสุวรรณ

ณัฐวุฒิ ประเสริฐสุวรรณ ประธานคณะกรรมาธิการแก้ไขปัญหาราคาผลิตผลเกษตรกรรมในสภาผู้แทนราษฎร สมาชิกสภาผู้แทนราษฎรจังหวัดสุพรรณบุรี อดีตรองโฆษกประจำสำนักนายกรัฐมนตรีในรัฐบาลของ ดร.ทักษิณ ชินวัตร อดีตรองเลขาธิการพรรคชาติไทย และอดีตสมาชิกพรรคเพื่อไทยปัจจุบัน เป็นสมาชิกพรรคชาติไทยพัฒนา
ประวัติ

ณัฐวุฒิ เกิดวันที่ 28 ธันวาคม พ.ศ. 2496 ที่ตำบลโคกคราม อำเภอบางปลาม้า จังหวัดสุพรรณบุรี เป็นบุตรคนที่สี่ของ พลตรี บุญเอื้อ ประเสริฐสุวรรณ อดีตประธานสภาผู้แทนราษฎร กับนางดวงเนตร ประเสริฐสุวรรณ จากพี่น้อง 10 คน 
ด้านครอบครัวสมรสกับ นางปราณี ประเสริฐสุวรรณ
จบการศึกษาระดับปริญญาตรี ด้านประวัติศาสตร์ จากมหาวิทยาลัยศรีนครินทรวิโรฒ บางแสน และปริญญาโท ด้านรัฐประศาสนศาสตร์ จากประเทศสหรัฐอเมริกา
การทำงาน

ณัฐวุฒิ ประเสริฐสุวรรณ เคยเป็นสมาชิกสภาผู้แทนราษฎร จังหวัดสุพรรณบุรี สังกัดพรรคชาติไทย และมีตำแหน่งเป็นรองเลขาธิการพรรคชาติไทย เคยได้รับแต่งตั้งให้เป็นรองโฆษกประจำสำนักนายกรัฐมนตรี ในรัฐบาลของ ดร.ทักษิณ ชินวัตร ต่อมาในช่วงปลายปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย จึงได้ส่งนาย ชาญชัย ประเสริฐสุวรรณ ผู้เป็นน้องชายแท้ ๆ ลงสมัคร ส.ส. แทน
ใน พ.ศ. 2561 นายณัฐวุฒิพร้อมนายชาญชัยได้ย้ายมาสังกัดพรรคเพื่อไทยเนื่องจากทาง พรรคชาติไทยพัฒนา ได้ส่งนายณัฐวุฒิและนายชาญชัยลงบัญชีรายชื่อแต่นายณัฐวุฒิและนายชาญชัยต้องการที่จะลงสมัครแบบเขต
แต่ในวันศุกร์ที่ 23 พฤศจิกายน พ.ศ. 2561 นายณัฐวุฒิได้ยื่นหนังสือลาออกจากสมาชิกพรรคเพื่อไทยและได้กลับมาสมัครเป็นสมาชิกพรรคชาติไทยพัฒนา และได้รับเลือกตั้งเป็น ส.ส.อีกสมัย
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เฮ่อ จวินเสียง

| เฮ่อ จวินเสียง |
| --- | --- |
เกิด: 28 ธันวาคม พ.ศ. 2526 (40 ปี) เฮ่อ จวินเสียง
อาชีพ: นายแบบ/นักแสดง
ฐานข้อมูล
IMDb
เฮ่อ จวินเสียง หรือ ไมค์ เฮ่อ (จีนตัวย่อ: 贺军翔; จีนตัวเต็ม: 賀軍翔; พินอิน: Hè Jūnxiáng; ชื่อภาษาอังกฤษ: Mike He) เป็นนายแบบและนักแสดงชาวไต้หวันที่มีชื่อเสียง
ผลงานด้านการแสดง > มิวสิกวิดีโอ

"Li Xinjie - Likes Wrong"
"Warm Mist - Wishing My Happy Birthday"
ผลงานด้านการแสดง > ละคร

Calling For Love (CTS, 2009)
Infernal Lover รับบท Feng Yi (2009)
Bull Fighting (SETTV, 2008)
Why Why Love (CTS, 2007)
Marry me! (CTS/TVBS-G, 2006)
Express Boy (TVBS-G, 2005)
Devil Beside You (CTV, 2005)
Love Contract (TVBS-G, 2004)
An Shi Ai Mei Hui (2004)
Say Yes Enterprise (Story 4: The Graduate) (TTV, 2004)
Seventh Grade (TVBS, 2003)
โฆษณา

"Blue Elder brother Jeans CF"
แหล่งข้อมูลอื่น

เฮ่อจวินเสียง - Mike He
เฟซบุ๊คแฟนคลับของเฮ่อจวินเสียง
Mike He FanClub เก็บถาวร 2015-05-23 ที่ เวย์แบ็กแมชชีน
เฮ่อ จวินเสียง
เฮ่อ จวินเสียง ปล่อยภาพตัวอย่างอัลบั้มนู้ดสุดเซ็กซี่
Mike He ~ ไมค์ฮี : เฮ่อจวินเสียง no.57 บทบาทตัวละครที่เสียวเหม่ยได้รับ ...แตกประเด็นจาก A9194251
สง่า มะยุระ

| สง่า มะยุระ |
| --- | --- |
เกิด: สง่า มะยุระ 20 สิงหาคม พ.ศ. 2452
สัญชาติ: ไทย
อาชีพ: จิตรกร
ภาพจิตรกรรมฝาผนังบนระเบียงรอบวัดพระแก้ว ส่วนที่เขียนโดยสง่า มะยุระ (มีระบุชื่อไว้ใต้ภาพ)
สง่า มะยุระ (20 สิงหาคม พ.ศ. 2452 - 12 กันยายน พ.ศ. 2521) จิตรกรชาวไทย เป็นเจ้าของและผู้ให้กำเนิดผลิตภัณฑ์พู่กัน เป็นโรงงานทำพู่กันแห่งแรกของประเทศไทย
สง่าเกิดที่ อำเภอศรีประจันต์ จังหวัดสุพรรณบุรี เป็นบุตรบุญธรรมในหลวงพ่อหรุ่น อดีตเจ้าอาวาสวัดเสาธงทอง เริ่มเรียนวิชาสามัญที่โรงเรียนวัดสัปรสเทศ  พร้อมกับฝึกวิชาวาดเขียนมาตั้งแต่เด็กกับอาจารย์อู๋  ที่วัดมะนาว อำเภอบางปลาม้า จังหวัดสุพรรณบุรี  ต่อมาได้มาอยู่กับอาจารย์ม้วนที่วัดสุวรรณาราม ริมคลองบางกอกน้อย ธนบุรี ต่อมาได้เรียนวาดเขียนกับครูสอิ้งที่อยู่ข้างวัดสุวรรณาราม โดยครูสอิ้งพาไปช่วยเขียนลายรดน้ำที่หน้าต่างพระวิหารวัดพระเชตุพน ต่อมาได้ไปสมัครทำงานเขียนพานแว่นฟ้ากับคุณผิน และเขียนตู้พระมาลัยที่วัดมหาธาตุ
สง่าได้รู้จักกับหลวงเจนจิตรยง ช่างเขียนอันลือชื่อในสมัยนั้น  ท่านชวนให้ไปช่วยเขียนลายบนโถกะยาคู โดยนำฟักทองมากลึงให้มีรูปร่างเหมือนโถ และต้องเขียนลายให้เสร็จในวันเดียวกัน  มิฉะนั้นฟักทองจะเหี่ยว ทั้งสองท่านช่วยกันเขียนจนเสร็จ หลวงเจนจิตรยงชื่นชอบฝีมือว่าของสง่า จึงชวนให้ไปช่วยเขียนภาพที่วัดสุวรรณคีรี คลองบางกอกน้อย โดยมอบหมายให้เขียนลายรดน้ำที่บานประตูหน้าต่างโบสถ์แทนท่านทั้งหมด  สง่าต้องใช้เวลาเขียนถึงสี่เดือนจึงเสร็จ
สง่าได้อุปสมบทที่วัดสุวรรณาราม ธนบุรี เป็นระยะเวลาสองพรรษา ในระหว่างนั้นได้มีโอกาสเข้าไปเขียนภาพรามเกียรติ์ที่พระระเบียงวัดพระศรีรัตนศาสดาราม โดยมีพระเทวาภินิมมิต (ฉาย เทียมศิลป์ไชย) เป็นผู้อำนวยการเขียนภาพ ในเวลาต่อมา เมื่อภาพเขียนที่วัดพระศรีรัตนศาสดารามเกิดชำรุดเสียหาย สง่าก็ได้มีโอกาสเข้าไปเขียนซ่อม บางห้องมีภาพชำรุดมากก็เขียนใหม่ทั้งหมดจนสำเร็จ
หลังจากลาสิกขาแล้วก็มาตั้งร้านขายเครื่องดื่มที่หลังโรงพยาบาลศิริราช โดยให้บิดาเป็นผู้ขาย  ส่วนตนเองไปทำงานประจำที่ร้านคณะช่าง  อันเป็นร้านช่างเขียนรับงานเขียนต่าง ๆ และทำบล็อกด้วย  ทำงานอยู่ร้านคณะช่างได้สองปีก็ลาออก และไปทำงานที่โรงพิมพ์บุญครอง
พู่กันที่ผลิตโดยโรงงานของสง่า มะยุระ
สง่าสมรสเมื่อปี พ.ศ. 2479 และริเริ่มกิจการทำพู่กันขาย โดยได้ดัดแปลงแก้ไขพู่กันของตนจนได้ระดับมาตรฐาน  กิจการของเขานับว่าเป็นโรงงานทำพู่กันแห่งแรกของเมืองไทย โดยยังมีขายอยู่จนถึงปัจจุบัน พู่กันของสง่าจะมีข้อความที่ด้ามเป็นเอกลักษณ์ว่า "ภู่กันของ สง่ามะยุระ"
ผลงานของสง่ามีอยู่หลายแห่ง เช่น ออกแบบลวดลายตกแต่งหน้าบัน ซุ้มประตูหน้าต่างให้พระอุโบสถ วัดราชบูรณะ เชิงสะพานพุทธ วัดสัตหีบ และวัดกอไผ่ พระนครศรีอยุธยา
สง่าเป็นบิดาของประโภชน์ มะยุระ อาจารย์ประจำคณะพาณิชยศาสตร์และการบัญชี มหาวิทยาลัยธรรมศาสตร์  อดีตพิธีกรรายการโทรทัศน์ ครบเครื่องเรื่องผู้หญิง ทางช่อง 7 และอดีตวิทยากรในการโต้วาที ในรายการทีวีวาที 9 ใหม่ ทางช่อง 9 อ.ส.ม.ท.
ใหญ่ ศวิตชาติ

| ใหญ่ ศวิตชาติป> ช., ต.ม. |
| --- | --- |


รัฐมนตรีว่าการกระทรวงยุติธรรม
ดำรงตำแหน่ง 14 มีนาคม พ.ศ. 2518 – 8 มกราคม พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
ก่อนหน้า: เทียม ไชยนันทน์
ถัดไป: บุญเท่ง ทองสวัสดิ์
เลขาธิการพรรคประชาธิปัตย์
ดำรงตำแหน่ง 30 กันยายน พ.ศ. 2498 – 20 ตุลาคม พ.ศ. 2501
ดำรงตำแหน่ง พ.ศ. 2511 – 26 กันยายน พ.ศ. 2513
ก่อนหน้า: ชวลิต อภัยวงศ์
ถัดไป: ธรรมนูญ เทียนเงิน
 
ข้อมูลส่วนบุคคล
เกิด: 7 ตุลาคม พ.ศ. 2450 อำเภออุไทยเก่า จังหวัดอุทัยธานี
เสียชีวิต: 12 มกราคม พ.ศ. 2525 (74 ปี)
คู่สมรส: เจริญใจ ศวิตชาติ

ใหญ่ ศวิตชาติ (7 ตุลาคม พ.ศ. 2450 – 12 มกราคม พ.ศ. 2525) อดีตรัฐมนตรีว่าการกระทรวงยุติธรรม อดีตเลขาธิการพรรคประชาธิปัตย์ และอดีตสมาชิกสภาผู้แทนราษฎรจังหวัดนครสวรรค์ 8 สมัย
ประวัติ

นายใหญ่ ศวิตชาติ เกิดเมื่อวันที่ 7 ตุลาคม พ.ศ. 2450 ที่หมู่ 2 ตำบลหนองนางนวล อำเภออุไทยเก่า (ปัจจุบันคือ อำเภอหนองฉาง) จังหวัดอุทัยธานี เป็นบุตรชายของนายขาว และนางเปี่ยม ขามเทศ ต่อมาจึงได้เปลี่ยนนามสกุลมาเป็น "ศวิตชาติ" สำเร็จการศึกษาจากโรงเรียนวัดหนองกระทุ่ม อำเภอหนองฉาง จังหวัดอุทัยธานี และสำเร็จการศึกษาวิชาครูมูล จากโรงเรียนฝึกหัดครูจังหวัดนครสวรรค์ และ มหาวิทยาลัยธรรมศาสตร์และการเมือง จนสำเร็จการศึกษาธรรมศาสตร์บัณฑิตเมื่อปี พ.ศ. 2481 ชีวิตครอบครัว สมรสกับนางเจริญใจ ศวิตชาติ
การทำงาน

นายใหญ่เริ่มเข้ารับราชการเป็นครูที่โรงเรียนประจำอำเภอหนองฉาง และต่อมาได้สอบได้เป็นปลัดอำเภอ ประจำอยู่ที่อำเภอลาดยาว และอำเภอเมืองนครสวรรค์ จากนั้นได้เข้ารับราชการเป็นตำรวจ ในยศร้อยตำรวจตรี (ร.ต.ต.)  ต่อมาได้ย้ายกลับมาเป็นนายอำเภอลาดยาวอีกครั้ง แล้วจึงย้ายไปเป็นนายอำเภอท่าตะโก จังหวัดนครสวรรค์ ก่อนที่จะย้ายไปเป็นนายอำเภอบางเลน จังหวัดนครปฐม